מוחמד סלאח

מוחמד סלאח חאמד מחרוס ע'אלי (בערבית: محمد صلاح حامد محروس غالي; נולד ב-15 ביוני 1992) הוא כדורגלן מצרי המשחק בעמדת החלוץ והקיצוני בליברפול מהפרמייר ליג האנגלית ומשמש כקפטן נבחרת מצרים. סלאח הוא מלך שערי ליברפול בפרמייר ליג בכל הזמנים, עם 155 שערים. בנוסף, הוא מלך השערים של ליברפול בתחרויות אירופיות, והוא גם השחקן המצרי שהבקיע הכי הרבה שערים בקריירה. נתונים אלו הופכים אותו לגדול הכדורגלנים בכל הזמנים אשר גדל במדינה ערבית או מוסלמית. סלאח התחיל את הקריירה שלו בקבוצת הנוער המצרית של אל-מוקאוולון אל ערב. ב-3 במאי 2010 הוא ערך את הופעת הבכורה שלו בליגת העל המצרית במשחק שנגמר בתוצאה 1:1 נגד אל-מנצורה. במהלך עונת 2010/2011 סלאח התקדם והפך לשחקן הרכב בקבוצה. ב-25 בדצמבר 2010 הוא כבש את שערו הראשון בבוגרים במהלך המשחק נגד אל-אהלי. בעקבות אסון פורט סעיד שאירע ב-1 בפברואר 2012 הופסקה הליגה במצרים. משום כך החליטו ראשי פ.צ. בזל לארח את הנבחרת הצעירה של מצרים למשחק ידידות. המשחק נערך ב-16 במרץ 2012, סלאח נכנס במחצית השנייה וכבש שני שערים והמצרים ניצחו 3:4. בזכות היכולת המצוינת שגילה סלאח, החלו שיחות עם השחקן. ב-10 באפריל 2012, המועדון הודיע כי סלאח חתם ל-4 שנים במועדון ויצטרף אליו רשמית ב-15 ביוני 2012. ב-23 ביוני 2012 כבש סלאח את שערו הראשון במועדון במדי הקבוצה במשחק ידידות נגד סטיאווה בוקרשט שנגמר בהפסד 4:2. ב-8 באוגוסט 2012 ערך את הופעת הבכורה הרשמית שלו במדי המועדון במסגרת הסיבוב השלישי של מוקדמות ליגת האלופות נגד מולדה הנורווגית. ב-12 באוגוסט הוא ערך את הופעת הבכורה שלו בליגה נגד פ.צ. תון. ב-18 באוגוסט 2012 הבקיע את שער הבכורה שלו במועדון בניצחון 0:2 נגד לוזאן. ב-11 באפריל 2013 כבש את שער הבכורה שלו במסגרת אירופית בשלב רבע גמר הליגה האירופית נגד טוטנהאם הוטספר. באותה עונה זכה סלאח עם המועדון באליפות הראשונה בקריירה שלו. ב-23 בינואר 2014 סוכמה העברתו של סלאח לצ'לסי האנגלית תמורת 11 מיליון פאונד, מה שהפך אותו למצרי הראשון במועדון. ב-22 במרץ 2014, כבש סלאח את שער הבכורה שלו בצ'לסי בניצחון 6:0 על ארסנל. ב-2 בפברואר 2015 חתם סלאח על חוזה השאלה מצ'לסי לקבוצת פיורנטינה האיטלקית. סלאח בחר בחולצה מספר 74 כאות הזדהות עם מספר הקורבנות במהומות באצטדיון פורט סעיד. ב-14 בפברואר הבקיע את שערו הראשון במועדון בניצחון קבוצתו 1–3 על ססואולו. 12 יום לאחר מכן כבש סלאח את שערו האירופי הראשון עבור פיורנטינה, כאשר קבוצתו עוברת שלב בליגה האירופית עם ניצחון 1–3 במצטבר על טוטנהאם. בסיום העונה, לפי דיווחים, פיורנטינה רצו להפוך את ההלוואה של סלאח מצ'לסי לקבועה אך סלאח סירב למהלך, אף על פי שהסכם ההלוואה היה מלכתחילה ל-18 חודשים. ב-6 באוגוסט 2015 הושאל סלאח לרומא האיטלקית תמורת חמישה מיליון אירו עם אופציה לרכוש אותו בתום העונה ב-15 מיליון אירו. ב-2 באוקטובר מימשה רומא את אופציית הרכישה וסלאח חתם בקבוצה באופן קבוע החל מתום העונה. הוא לבש את החולצה מספר 11. ב-22 באוגוסט ערך הופעה ראשונה במועדון בתיקו 1-1 נגד הלאס ורונה. ב-20 בספטמבר, סאלח כבש את שערו הראשון במועדון מול ססואולו במשחק שהסתיים בתיקו 2-2. בסוף העונה נבחר סלאח לשחקן העונה בליגה האיטלקית, וסיים כמלך השערים של המועדון עם 15 שערים בכל המסגרות (14 בסרייה A) ושישה בישולים. ב-3 באוגוסט 2016 רומא מימשה את האופציה על סלאח ורכשה אותו באופן קבוע. ב-22 ביוני 2017 חתם סלאח בליברפול מהפרמייר ליג תמורת סכום של 42 מיליון אירו ועוד 8 מיליון אירו בתנאי שהוא והקבוצה יגיעו להישגים מסוימים. סלאח הוא המצרי הראשון שמשחק במועדון. הוא קיבל את החולצה מספר 11. ב-12 באוגוסט כבש את שערו הראשון כבר בהופעה הראשונה בפרמייר ליג במדי ליברפול במשחק שהסתיים בתיקו 3-3 מול ווטפורד. ב-17 באוקטובר הבקיע שני שערים בניצחון קבוצתו 0–7 על מאריבור הסלובנית, היה זה הניצחון הגבוה ביותר של מועדון אנגלי במשחק חוץ במסגרת אירופית. סלאח הצטיין במדי ליברפול ונהפך מהר מאוד לכוכב הקבוצה. הוא כבש 32 שערי ליגה והציב שיא לעונה של 38 משחקים, (שיא שנשבר על ידי ארלינג האלנד בעונת 2022/2023 בפרמייר ליג) ועוד 10 שערים בליגת האלופות. ב-22 באפריל נבחר לשחקן השנה בפרמייר ליג. ב-17 במרץ 2018, סאלח כבש ארבעה שערים בניצחון 5:0 על ווטפורד, במשחק זה הוא גם שבר שיא כיבושים (36) ששחקן כובש בעונת בכורה שלו בליברפול. כמו כן, הפך גם לכובש השערים המצטיין בחמש הליגות הבכירות באירופה כשהוא עוקף את ליונל מסי והארי קיין. ב-26 במאי 2018 שיחק בגמר ליגת האלופות עם קבוצתו ליברפול מול ריאל מדריד, וכעבור מחצית השעה נפצע בכתפו בעקבות תיקול של סרחיו ראמוס, ומאז לא חזר למשחק. ליברפול הפסידה את המשחק והסתפקה בסגנות. באותה עונה בליגת האלופות סיים סלאח עם עשרה שערים ובכך הפך לשחקן הראשון בליברפול ולשחקן האפריקאי הראשון שכובש עשרה שערים בקמפיין בודד. כמו כן, עם 43 שערים בכל המסגרות בסיום העונה, הפך סלאח לשחקן השני בתולדות המועדון כשהוא עוקף את 42 השערים של רוג'ר האנט ומאחורי איאן ראש. בסיום עונה זו הוא גם שבר את שיא המועדון בעידן הפרמייר ליג, כשהוא עולה על סך 36 השערים של רובי פאולר שנקבעו בקמפיין 1995–1996, (מה שאומר שהוא סיים כמלך השערים בפרמייר ליג בעונה זו) ואת השיא של פרננדו טורס, של 33 שערים עם הכי הרבה שערים על ידי שחקן ליברפול בעונת הבכורה. מוחמד סלאח הוא הכדורגלן המצרי הראשון והיחיד שהועמד לתואר שחקן השנה של אופ"א ושחקן השנה של פיפ"א, אך הפסיד את התואר והגיע שלישי רק ללוקה מודריץ' וכריסטיאנו רונאלדו שהגיעו לפניו. שערו של מוחמד סאלח במשחק נגד אברטון במסגרת הליגה האנגלית לעונת 2017/2018 זכה בפרס פושקש הניתן לשער השנה של פיפ"א. ב-2 ביולי 2018, סלאח חתם על חוזה ארוך טווח במועדון. ב-24 באוקטובר, סלאח כבש פעמיים נגד הכוכב האדום בלגרד בשלב הבתים של ליגת האלופות, כאשר השער השני שלו הוא ה-50 במועדון. בשער זה, עם 50 שערים ב-65 הופעות במועדון הפך סלאח לשחקן המהיר ביותר בתולדות ליברפול שהגיע ל-50 שערים. ב-19 בינואר 2019, הוא הבקיע את שערו ה-50 בפרמייר ליג בניצחון 4–3 על קריסטל פאלאס. הוא הגיע לכמות זו של שערים ב-72 הופעות בלבד. בכך הוא הפך לשחקן המהיר המשותף-הרביעי להשיג את ציון דרך זה, לצד פרננדו טורס, ורק מאחורי אנדי קול, אלן שירר ורוד ואן ניסטלרוי. ב-5 באפריל הוא הבקיע את השער החמישים שלו בפרמייר ליג לליברפול בניצחון 1–3 על סאות'המפטון ובכך שבר את השיא של פרננדו טורס והפך לשחקן המהיר ביותר שהגיע לאבן הדרך עבור המועדון, ב-69 הופעות, ולשלישי בתולדות הפריימר ליג עבור מועדון בודד. את עונת 2018/2019 סיים סאלח כמלך שערי הליגה האנגלית פעם שנייה ברציפות, עם 22 כיבושים. את התואר הזה הוא חולק עם סאדיו מאנה ופייר-אמריק אובאמיינג. סלאח היה אחד הגורמים החשובים בסיומה של ליברפול במקום השני בליגה האנגלית ובהגעתה לגמר ליגת האלופות בפעם השנייה ברציפות וזכיתה בתואר. סאלח כבש בגמר נגד טוטנהאם שנגמר בתוצאה 0–2 לטובת ליברפול, שערו של סאלח שהגיע לאחר דקה וארבעים ושמונה שניות הוא השער השני הכי מהיר שנכבש בגמר ליגת האלופות. ב-14 באוגוסט זכה עם המועדון בסופר קאפ האירופי כאשר הוא מבקיע פנדל במהלך דו-קרב הפנדלים מול צ'לסי. בדצמבר 2019 זכה עם המועדון גם בגביע העולם למועדונים של פיפא ונבחר לשחקן המצטיין של הטורניר. ב־7 במרץ 2020, סלאח כבש את השער הראשון בניצחון 1–2 נגד בורנמות', ובכך עזר לליברפול לשבור שיא עם 22 ניצחונות בית רצופים ולהיות הקבוצה שנמצאת הכי הרבה שבועות רצופים במקום הראשון בליגה. סלאח הפך גם לשחקן ליברפול הראשון שכובש 20 שערים בכל המסגרות בשלוש עונות רצופות במועדון מאז מייקל אוואן בין השנים 2000–2001 ל-2002–2003. בהופעה המאה שלו במועדון הוא הגיע ל-70 שערים ובכך עקף את פרננדו טורס שעמד על 63 שערים במאה הופעות. בעונת 2019/2020 זכה באליפות אנגליה עם הקבוצה כאשר סלאח מסיים כמלך שערי הקבוצה עם 20 שערים, להם הוסיף גם עשרה בישולים. במחזור הראשון של עונת 2020/2021 בפרמייר ליג כבש סלאח שלושער בניצחון ליברפול 3–4 על לידס יונייטד. היה זה השלושער הראשון של שחקן ליברפול במחזור הפתיחה מאז עונת 1988/1989. ב-17 באוקטובר 2020 כבש את שערו ה-100 בליברפול בכל המסגרות כשכבש בדרבי מול אברטון. הוא כבש את שערו ה-100 במשחקו ה-159, סלאח הפך לשחקן הראשון מאז סטיבן ג'רארד בשנת 2008 שהגיע לאבן הדרך, והשלישי המהיר בתולדות ליברפול, אחרי רוג'ר האנט (100 שערים ב-144 משחקים), וג'ק פרקינסון (153 משחקים). ב-3 בנובמבר באותה השנה השתווה גם למייקל אואן במקום השני, (שניים לסטיבן ג'רארד) בטבלת הכובשים של המועדון בליגת האלופות עם 22 שערים כשכבש בניצחון 0–5 על אטאלנטה. גם את עונת 2020/2021 סיים כמלך שערי הקבוצה עם 22 שערי ליגה, ושני להארי קיין בליגה כולה שסיים עם שער אחד יותר. ב-12 בספטמבר 2021 כבש סלאח את שערו ה-100 בפרמייר ליג בניצחון 0–3 על לידס יונייטד. ב-25 בספטמבר כבש סלאח את שערו ה-100 בפרמייר ליג עבור ליברפול בתיקו 3-3 עם ברנטפורד. סלאח היה לשחקן שעשה זאת הכי מהר, כשעשה זאת ב-151 משחקים בלבד, משחק אחד פחות מרוג'ר האנט שעשה זאת ב-152 משחקים. השער גם ייצב את סלאח ברשימת עשרת הכובשים המובילים בכל הזמנים עבור המועדון. ב-19 באוקטובר הפך סלאח לשחקן הראשון בהיסטוריה של ליברפול שכבש בתשעה משחקים רצופים, כשכבש שני שערים בניצחון 2–3 בחוץ על אתלטיקו מדריד בליגת האלופות. השער השני שלו באותו משחק היה ה-31 שלו בליגת האלופות, וייצב אותו כגדול כובשי ליברפול בליגת האלופות בכל הזמנים, כשעקף את סטיבן ג'רארד עם 30 שערים. במשחקו הבא ב-24 באוקטובר סלאח המשיך לשבור שיאים כשכבש שלושער מול מנצ'סטר יונייטד בניצחון 0–5 באולד טראפורד. עם שלושה שערים אלו הוא הפך לשחקן האפריקאי שכבש הכי הרבה שערי פרמייר ליג, כשעקף את דידייה דרוגבה שכבש 104 שערים, ולשחקן הראשון של ליברפול שכבש בעשרה משחקים רצופים וכן לשחקן הראשון של ליברפול שכבש באולד טראפורד שלושער. הוא גם הפך לשחקן הראשון שכובש שלושער באולד טראפורד נגד מנצ'סטר יונייטד מאז רונאלדו הברזילאי עם ריאל מדריד ב-2003, והראשון שעשה זאת בהיסטוריה של הפרמייר ליג. באותה העונה סיים שוב כמלך השערים (בשותפות עם סון יונג מין) כשכבש 23 שערים. בסיום אותה העונה נבחר כשחקן העונה על ידי כדורגלן השנה בליגה האנגלית (התאחדות שחקני הכדורגל) בפעם השנייה. ב-12 באוקטובר 2022 כבש סלאח שלושער מול גלאזגו ריינג'רס במסגרת שלב הבתים של ליגת האלופות לאחר שעלה מן הספסל כמחליף במשחק אותו ניצחה קבוצתו 1–7. סלאח כבש את השלושער המהיר בתולדות ליגת האלופות בתוך 6 דקות ו-17 שניות, ובכך שבר שיא. ב-21 בפברואר 2023, הפך סלאח למלך השערים של ליברפול בתחרויות אירופיות לאחר שהבקיע את השער השני במשחק ליגת האלופות מול ריאל מדריד במשחק הראשון של שמינית הגמר. בנוסף, ב-5 במרץ 2023 הפך למלך שערי ליברפול בפרמייר ליג בכל הזמנים עם 129 שערים לאחר שכבש בניצחון 0–7 נגד מנצ'סטר יונייטד באנפילד.סלאח גם הפך לשחקן ליברפול הראשון שכובש מול מנצ'סטר יונייטד בחמישה משחקים רצופים. עם השער הראשון שלו נגד מנצ'סטר יונייטד, סלאח הפך למצרי שכבש הכי הרבה שערים בקריירה עם 303 שערים, כשהוא גובר על חוסאם חסן שכבש 302 שערים. ב-6 במאי 2023, סלאח הפך לשחקן הראשון בתולדות ליברפול שכובש בתשעה משחקים רצופים באנפילד עם השער ה-100 שלו באצטדיון. את עונת 2022/2023 סיים עם 19 שערי ליגה, אך הקבוצה סיימה במקום החמישי בלבד ולא הצליחה להעפיל לליגת האלופות. סלאח שיחק בנבחרת מצרים הצעירה עד גיל 20, ובנבחרת האולימפית עד גיל 23. הוא היה חלק מסגל הנבחרת האולימפית שיצאה לאולימפיאדת לונדון והגיע עמה עד לרבע הגמר. ב-3 בספטמבר 2011 סלאח ערך את הופעת הבכורה שלו במדי נבחרת מצרים הבוגרת בהפסד 1:2 נגד סיירה לאון, במסגרת מוקדמות גביע אפריקה לאומות 2012. לאחר כחודש כבש את שער הבכורה שלו במדי הנבחרת בניצחון 0:3 נגד ניז'ר. ב-10 ביוני 2012 הבקיע את שער הניצחון עבור מצרים בדקה ה-93 נגד גינאה שנגמר בתוצאה 2:3. סלאח היה בסגל נבחרת מצרים באליפות אפריקה 2017 שהתקיימה בגבון. ב-25 בינואר, כבש את שער הניצחון 0–1 על גאנה ובכך עזר לנבחרתו להעפיל לשלב הבא. הוא הגיע עם נבחרתו עד לגמר שם הפסידו. הוא כבש פעמיים ב-6 הופעות ונבחר לאחד ממצטייני הטורניר. בשלב הבתים של מוקדמות מונדיאל 2018 באפריקה כבש שער בפנדל בתוספת הזמן שהעלה את מצרים למונדיאל לראשונה מאז 1990. את קמפיין המוקדמות הוא סיים כמלך השערים של מצרים עד 5 שערים. מוחמד סלאח כבש את שני השערים היחידים של מצרים במונדיאל 2018, הראשון נגד רוסיה והשני נגד ערב הסעודית, מצרים לא הצליחה לעבור של שלב הבתים והודחה. במהלך מונדיאל 2018, דווח כי מערכת היחסים שלו עם התאחדות הכדורגל המצרית רעועה, עקב כך שתמונתו שימשה לקידום הספונסר של נבחרת מצרים ללא-רשותו של סלאח. ב־8 בספטמבר, בניצחון נבחרת מצרים 0–6 על נבחרת ניז'ר במסגרת מוקדמות אליפות אפריקה 2019 סלאח הבקיע שני שערים, סיפק שני בישולים וגם החמיץ שני פנדלים. ב-16 ביוני 2019, סלאח בישל פעמיים בניצחון נבחרתו 1–3 על גינאה במשחק הכנה לקראת אליפות אפריקה 2019, היה זה המשחק הראשון בו שימש סלאח כקפטן הנבחרת המצרית. סלאח כבש שני שערים בקמפיין והודח עם נבחרתו בשלב שמינית הגמר. נכלל בסגל נבחרת מצרים לטורניר גביע אפריקה לאומות 2023. ב-2013 סלאח נישא למגי. ב-2014 נולדה להם בת שקרויה על שם העיר מכה הקדושה לאסלאם. ב-2020 נולדה להם בת נוספת. סלאח הוא ערבי-מוסלמי, וחוגג כיבוש שערים בכריעה והשתחוות כמנהג האסלאם. על סגנון חגיגה זו אמר סלאח בריאיון ל-CNN: "זה כמו להתפלל או להודות לאל על מה שקיבלתי, תמיד עשיתי את זה, מאז שהייתי צעיר, בכל מקום." בתקשורת באנגליה נודע גם בשם המקוצר Mo Salah (מו סלאח). לסלאח חשבון אינסטגרם פעיל עם עשרות מיליוני עוקבים שהופכים אותו למצרי עם הכי הרבה עוקבים באינטסרגם. במהלך הבחירות לנשיאות מצרים ב-2018, מספר רב של פתקי הצבעה שנפסלו, אולי יותר ממיליון, כללו בוחרים שכתבו את שמו של סלאח. בשנת 2022 נכלל ברשימת פורבס 30Under30 האירופאית. סלאח פעיל בפרויקטים של התחדשות בנגריג, כפר הולדתו בדלתא של הנילוס – בה 65% מהאנשים חיים בעוני, הוא תורם כסף ומסייע בבניית בתי ספר ובתי חולים. משפחתו של סלאח נשדדה במצרים, הגנב נתפס ונעצר על ידי המשטרה, כשאביו של סלאח התכונן לתבוע את הגנב, סלאח שכנע את אביו לא לתבוע אותו ואביו הסכים. לאחר מכן, סאלח עזר כלכלית לגנב, נתן לו קצת כסף וניסה למצוא לו עבודה. בפברואר 2018, בעקבות משחק מול טוטנהאם, תרם סלאח חולצת העתק לתומך צעיר בשם מוחמד עבדל כארים, שלפני כן צולם כשהוא נושא שלט הקורא את שמו של סלאח ומספר החולצה. יתר על כן, מוחמד סלאח עזר ליותר מ-450 משפחות מצריות בכך שהעניק להם קצבאות חודשיות, והוא גם עזר לממשלה בכך שהעניק כ-300 אלף דולר כאשר התנאים הסוציו-אקונומיים במולדתו המצרית של סלאח הגיעו לרמות קשות. ב-30 ביולי 2013, בעת שסלאח ששיחק במועדון הכדורגל השווייצרי בזל במסגרת משחק מוקדמות ליגת האלופות של אופ"א נגד מכבי תל אביב הישראלית, נראה כי סלאח סירב ללחוץ יד טרם תחילת המשחק עם כמה מהשחקנים הישראלים במועדון, ובמקום זאת נראה שהוא העסיק את עצמו בהחלפת הנעליים שלו בצד המגרש במהלך טקס פתיחת המשחק. לאחר מכן טען המועדון שלו כי מדובר ב"צירוף מקרים" וכי סלאח לא התחמק מהטקס. במשחק הגומלין שבוע לאחר מכן, שיחקה בזל בתל אביב, ובמקום ללחוץ יד פתוחה, נראה סלאח מציע רק מכות באגרוף סגור עם כף יד סגורה לשחקני מכבי תל אביב, ובכך יוצא ידי חובת לחיצת הידיים בתחילת המשחק. אוהדי הקבוצה הישראלית שרקו לעברו קריאות בוז במשך חלק מדקות המשחק בו הוא כבש שער (שלאחריו התגרה והתריס סלאח נגד האוהדים ביציע של מכבי) ובכך סייע לקבוצתו להעפיל לשלב הבא על חשבון הקבוצה הישראלית שהפסידה לו. במאי 2021 במהלך מבצע שומר החומות של צה"ל, פרסמו כדורגלנים מוסלמים בכירים בעולם פוסטים למליוני עוקביהם ברשתות החברתיות נגד מדינת ישראל ובעד הפלסטינים ובפרט למען אלה שברצועת עזה. סלאח לעומת זאת, פרסם פוסט שעורר ביקורת בקרב גורמים פרו פלסטיניים על כך שהיה מעודן מדי, והתייחס לשני הצדדים כשווים. באוקטובר 2023, במהלך מלחמת חרבות ברזל, פרסם סלאח פוסט תמיכה בפלסטינים. שבוע לאחר מכן, נודע גם שסלאח תרם מעל ל-10 מיליון דולר מכספו האישי לסיוע לתושבי רצועת עזה במהלך השנים, וממשיך בכך. במונדיאל 2018, נבחרת מצרים קיימה את מחנה האימונים שלה בצ'צ'ניה, רפובליקה רוסית-מוסלמית. באחד מהימים הצטלם סלאח עם מנהיג נשיא הממשלה הפדרלית של צ'צ'ניה, רמזן קדירוב, לאחר שהאחרון ערך ביקור במלון בו שהתה נבחרת מצרים, וביקש להצטלם עם סלאח באצטדיון במהלך אימוני נבחרתו. לימים, קדירוב העניק לסלאח אזרחות כבוד מטעם הרפובליקה הצ'צ'נית בארוחת ערב ציבורית שנערכה לכל נבחרת מצרים. כמה מכלי חדשות מערביים וארגונים לא-ממשלתיים מתחו ביקורת על סלאח והאיחוד האירופי על יחסי הקרבה בין השניים תוך ציטוט של הפרות זכויות האדם כביכול מצד הנשיא וכי השחקן משמש לתעמולה פוליטית על ידי הדיקטטור הצ'צ'ני. נכון ל-3 בספטמבר 2023 נכון ל-3 ביוני 2023 פ.צ. בזל אליפות שווייץ: 2012/13, 2013/14 צ'לסי גביע הליגה האנגלי: 2014/15 ליברפול אליפות אנגליה: 2019/2020 ליגת האלופות: 2018/19 הסופר קאפ האירופי: 2019 גביע העולם למועדונים: 2019 גביע הליגה האנגלי: 2021/2022 הגביע האנגלי: 2021/2022 מגן הקהילה האנגלי: 2022 שחקן החודש בפרמייר ליג (4): נובמבר 2017, פברואר 2018, מרץ 2018, אוקטובר 2021 השחקן המצטיין של גביע העולם למועדונים: 2019 כדורגלן השנה באפריקה (2): 2017, 2018 כדורגלן השנה בליגה האנגלית (התאחדות שחקני הכדורגל) (2): 2017/2018, 2021/2022 שחקן השנה של ליגת העל השווייצרית: 2012/2013 שחקן העונה בפרמייר ליג: 2017/2018 מלך שערי הפרמייר ליג (3): 2017/18, 2018/19 (יחד עם אובאמיינג וסאדיו מאנה), 2021/2022 (יחד עם סון יונג מין) שער העונה בפרמייר ליג: 2021/2022 שחקן העונה של שחקני ליברפול: 2017/18, 2020/2021, 2021/2022 שחקן העונה של אוהדי ליברפול: 2017/18, 2020/2021, 2021/2022 מקום שלישי בתואר שחקן השנה של אופ"א: 2018 מקום שלישי בתואר שחקן השנה של פיפ"א: 2018 פרס פושקש: 2018 נבחרת השנה באפריקה (3): 2017, 2018, 2019 אזרח כבוד של צ'צ'ניה: 2018 טיים 100: 2019 אירופה השלושער המהיר ביותר בליגת האלופות: 6 דקות ו-12 שניות נגד גלאזגו ריינג'רס ב-12 באוקטובר 2022 השלושער המהיר ביותר של מחליף בליגת האלופות: 13 דקות נגד גלאזגו ריינג'רס ב-12 באוקטובר 2022 הכי הרבה שערים בליגת האלופות עבור מועדון אנגלי: 41 מלך השערים האפריקאי בליגת האלופות בכל הזמנים: 44 מלך השערים האפריקאי במסגרות אירופאיות בכל הזמנים: 53 אנגליה הכי הרבה שערים שנכבשו על ידי שחקן אפריקאי בפרמייר ליג: 32 שערים בעונת 2017/2018 הכי הרבה פרסי שחקן החודש בפרמייר ליג בעונה אחת: 3 ליברפול הכי הרבה שערים בעונת בכורה בקבוצה: 44 בעונת 2017/2018 הכי הרבה שערים באירופה בעונה אחת: 11 (יחד עם רוברטו פירמינו בעונת 2017/2018) הכי הרבה שערים בעונה אחת: 34 בעונת 2017/2018 מלך השערים בכל הזמנים בליגת האלופות: 41 השחקן הראשון שכובש יותר מ-20 שערים בעונה במשך 4 עונות רצופות: 2017/2018, 2018/2019, 2019/2020, 2020/2021 מלך השערים של ליברפול במסגרות אירופאיות בכל הזמנים: 42 מלך השערים של ליברפול בפרמייר ליג בכל הזמנים: 137 השחקן שכובש הכי הרבה שערים ברציפות באנפילד: 9 משחקים מדיה וקבצים בנושא מוחמד סלאח בוויקישיתוף מוחמד סלאח, ברשת החברתית פייסבוק מוחמד סלאח, ברשת החברתית אקס (טוויטר) מוחמד סלאח, ברשת החברתית אינסטגרם מוחמד סלאח, באתר Transfermarkt מוחמד סלאח, באתר Soccerway מוחמד סלאח, באתר BDFutbol מוחמד סלאח, באתר WorldFootball.net מוחמד סלאח, באתר National Football Teams מוחמד סלאח, באתר FootballDatabase.eu מוחמד סלאח, באתר ESPN אייל לוי, ‏‏יציאת מצרים: הסיפורים המדהימים מאחורי ההצלחה של מוחמד סלאח, באתר ספורט1, 22 בדצמבר 2017 ניר וולף, מלך מצרים החדש, באתר ישראל היום, 10 במאי 2018 אורי לוי, מוחמד זה אח: כך הפך כוכב נבחרת מצרים לנשק היעיל ביותר נגד דאע"ש, באתר כלכליסט, 12 ביוני 2018 יאיר קטן, קול הרעם מקהיר: הטירוף סביב מוחמד סלאח, באתר ynet, 18 ביוני 2019 און דגן, ההצלחה של מוחמד סלאח מוציאה את הסלפים במצרים מדעתם, באתר הארץ, 24 בינואר 2022 אבי אטיאס, ‏מערבי להתעורר: התהליך שעובר על מוחמד סלאח, באתר ערוץ הספורט, 8 במרץ 2022 "FIFA Club World Cup Qatar 2019: List of Players: Liverpool FC" (PDF). FIFA. 5 בדצמבר 2019. p. 7. אורכב מ-המקור (PDF) ב-5 בדצמבר 2019. נבדק ב-4 במאי 2020. {{cite web}}: (עזרה) "Mohamed Salah: Chelsea sign Basel midfielder for £11m". BBC Sport (באנגלית בריטית). 2014-01-26. נבדק ב-2020-06-08. Fiorentina, Salah sceglie il numero 74: Per le vittime di Port Said, la Repubblica, ‏6 בפברואר 2015 (באיטלקית) Gianni Verschueren, Chelsea Transfer News: Mohamed Salah Compensation Reportedly Eyed by Fiorentina, Bleacher Report (באנגלית) Association, Press (2015-08-06). "Chelsea winger Mohamed Salah joins Roma on a season-long loan". The Guardian (באנגלית בריטית). ISSN 0261-3077. נבדק ב-2020-06-08. Roma and Liverpool agree Salah transfer, www.asroma.com (באנגלית) סלאח חתם בליברפול: רוצה לזכות בתארים, באתר ערוץ הספורט, 23 ביוני 2017. "Liverpool forward Mohamed Salah wins PFA Player of the Year award ahead of Manchester City's Kevin De Bruyne". Mirror. 23 April 2018 "Mohamed Salah 'on his way' to Lionel Messi comparisons – Liverpool boss Klopp". BBC Sport (באנגלית בריטית). 2018-03-17. נבדק ב-2020-06-08. סלאח נפצע וירד בדמעות. ייעדר מהמונדיאל?, באתר ערוץ הספורט, 26 במאי 2018 Mohamed Salah breaking records with Liverpool scoring exploits, Sky Sports (באנגלית) Mohamed Salah signs new long-term Liverpool deal, Liverpool FC Theo Squires, Salah scores 50th Liverpool goal – and smashes long-standing record, liverpoolecho, ‏24 באוקטובר 2018 The stats behind Mohamed Salah's 50 Premier League goals, Sky Sports (באנגלית) "Mohamed Salah: Forward enters Liverpool record books with fastest 50 goals". BBC Sport (באנגלית בריטית). 2019-04-05. נבדק ב-2020-06-08. Salah and Milner reaction: 'We showed our mentality to win', Liverpool FC "Liverpool win Premier League: Reds' 30-year wait for top-flight title ends". BBC Sport (באנגלית בריטית). 2020-06-25. נבדק ב-2020-07-28. Mohamed Salah joins Liverpool's 100-goal club, Liverpool FC Liverpool victory over Leeds marred by serious injury to Harvey Elliott, the Guardian, ‏2021-09-12 (באנגלית) James Nalton, Is Mohamed Salah Ready To Take Lionel Messi’s Mantle As The World’s Best?, Forbes (באנגלית) "Salah stars as Liverpool beat 10-man Atletico". BBC Sport (באנגלית בריטית). נבדק ב-2021-10-25. "Man Utd thrashed at home by Liverpool". BBC Sport (באנגלית בריטית). נבדק ב-2021-10-25. Mo Salah reaction | Old Trafford dominance, scoring form and title target, Liverpool FC המהיר אי פעם: השלושער המדהים של סלאח, באתר ערוץ הספורט, 12 באוקטובר 2022 Liverpool FC — Mohamed Salah becomes Liverpool's record Premier League scorer, www.liverpoolfc.com (באנגלית) sport, Guardian; agencies (2017-10-08). "Mo Salah's late penalty gives Egypt first World Cup qualification since 1990". The Guardian (באנגלית בריטית). ISSN 0261-3077. נבדק ב-2020-06-08. "Mohamed Salah accuses Egyptian FA of ignoring complaints over image rights". BBC Sport (באנגלית בריטית). 27 באוגוסט 2018. נבדק ב-2020-06-09. {{cite news}}: (עזרה) فيتوريا يعلن قائمة منتخب مصر لبطولة أمم أفريقيا ٢٠٢٤ בחשבון הטוויטר הרשמי של התאחדות הכדורגל המצרית, 30 בדצמבר 2023 (בערבית) Liverpool news, scores and highlights, Tribuna.com Jordan Henderson & Mo Salah have both had children nine months after Barca comeback, GiveMeSport, ‏8 בפברואר 2020 (באנגלית) Chelsea's New Muslim Player Mohamed Salah Celebrates By Prostrating, Archive Islam, ‏30 במרץ 2014 (באנגלית) Watch: Seven-year-old draws inspiration from Mo Salah for goal celebration, The Irish News, ‏24 במאי 20144 (באנגלית) The New Arab & agencies, Egypt's election produces surprise runner-up: Mohamed Salah, https://www.newarab.com/, ‏2018-04-03 (באנגלית) Forbes 30 Under 30 2022: Celebrities, Forbes (באנגלית) 'Our son': Mohamed Salah splashes cash to give home village a cleaner future, Middle East Eye (באנגלית) A Story About Mohamed Salah And A Thief Who Stole From His Family Goes Viral - SPORTbible, web.archive.org, ‏9 בספטמבר 2018 "Mohamed Salah, the Liverpool superstar giving away thousands to help Egyptians". BBC Sport (באנגלית בריטית). 30 בנובמבר 2018. נבדק ב-2020-06-09. {{cite news}}: (עזרה) "סלאח החליף נעליים כדי לא ללחוץ יד לישראלים", באתר ONE‏, 31 ביולי 2013 ספורט הארץ, כך חמק מוחמד סלאח מלחיצת ידי שחקני מכבי, באתר הארץ, 7 באוגוסט 2013 אבי אטיאס, ‏מערבי להתעורר: התהליך שעובר על מוחמד סלאח, באתר ערוץ הספורט, 8 במרץ 2022 זעם במצרים על מוחמד סלאח: "אכזב מאוד, מבחינתו שני הצדדים קורבנות של המצב", באתר וואלה, 12 במאי 2021 מערכת וואלה! ספורט‏, מוחמד סלאח שבר שתיקה: "הטבח צריך להיפסק, חייבים לסייע לעזה", באתר וואלה, 18 באוקטובר 2023 ynet ספורט, "מוחמד סלאח תרם יותר מ-10 מיליון דולר למען עזה", באתר ynet, 26 באוקטובר 2023 Danny Gallagher, Salah unknowingly at centre of controversy involving Chechen leader, Mail Online, ‏11 ביוני 2018 Mohamed Salah used for 'political propaganda' by Ramzan Kadyrov, say gay rights and equality campaigners, Sky Sports (באנגלית)